Врз основа на член 26 став 1 алинеја 4 и 10 од Законот за рамномерен регионален развој (Службен весник бр. 63/2007, 187/2013, 43/2014 и 215/2015) и член 22 став 1 алинеја 1 и член 23 став 1 од Законот за работни односи (Службен весник бр.167/2015) и врз основа на Одлуката за потреба од привремено вработување бр. **09-144/1 од 18.09.2017 година**, донесена од страна на Раководителот на Центарот за развој на Полошки плански регион, со цел спроведување на активноста **“Подготoвка на база на субјекти кои работат како добавувачи на опрема, репро материјали и консултанти за ИПАРД програма 2014-2020”** во рамки на проектот на Министерството за локална самоуправа „Иновативни решенија за подобар пристап до услуги на локално ниво“ кој го спроведува Програмата за развој на Обединети нации (УНДП), Центарот за Развој на Полошкиот Плански Регион, со седиште на ул.Његошева, бр.2, 1200 Тетово, на ден 22.09.2017 година распишува:

**ЈАВЕН ОГЛАС**

За пополнување на привремените работни места:

**Позиција бр.1:**

**Дипломиран земјоделски инженер по Агроекономија (25 дена / 2000 МКД)**

* VII / 2 степен (240 ЕКТС) – Факултет за земјоделски науки
* Работно искуство 5 години
* Одлично познавање на Англиски јазик
* Одлични аналитички, комуникациски и фасилитаторски вештини
* Б - Возачка дозвола

**Работни задачи:**

* Собирање на податоци за субјекти кои работатат добавувачи на опрема и репро материјали за ИПАРД (Инструмент за претпристапна помош на Европската Унија наменет за рурален развој)
* Собирање на податоци за субјекти кои работат како консултанти за ИПАРД

**Позиција бр.2:**

**Бизнис Аналитичар / Систем Аналитичар (20 дена / 2000 МКД)**

* VI / 1 степен (120 ЕКТС) – Технички факултет / Информатички науки/ Менаџмент Информациски Системи
* Работно искуство 5 години
* Програмирање во HTML5 со JavaScript и CSS3
* Програмирање во C#
* Развивање на ASP.NET MVC5 веб апликации
* Администрирање на бази за MS SQL Server 2012
* Управување и одржување со MS Windows Server околина
* Имплементација на мрежна инфраструктура за MS Windows Server: мрежни хостови
* Имплементација, управување и одржување на мрежна инфраструктура за мрежни услуги на MS Windows Server
* Одлично познавање на Англиски јазик
* Одлични аналитички, комуникациски и фасилитаторски вештини
* Б - Возачка дозвола

**Работни задачи:**

* Креирање на ИПАРД база на консултанти и добавувачи на опрема и репро материјали

**Потребна документација:**- Биографија (CV)  
- Потврди за доказ на образованието и работното искуство (М1/М2, Диплома, Потврди, Сертификати за Англиски јазик, др. согласно описот на квалификации)

Заинтересираните кандидати се молат своите пријави да ги достават најдоцна до **29.09.2017** **година до 13.00 часот** на адреса: ул.Његошева, бр.2, 1200 Тетово, со назнака **“НЕ ОТВОРАЈ”** и **“Назив на позицијата за која аплицирате”.**

Пријавите може да се достават и во електронска форма, на e-mail адресата: rdcpolog@gmail.com, со назнака: **Пријава за вработување – “Назив на позиција за која аплицирате”**

Апликациите доставени после **29.09.2017** **година, 13.00 часот** нема да бидат земени во предвид.

**Лице за контакт:** Бојана Младеновиќ

**Тел:** 044/618-062

076/479-215

Раководител,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Фатмир Саити,  
 Центар за развој на Полошки плански регион